公民廣場

公民廣場（英文：Civic Square）正式名叫政府總部東翼前地（英文：East Wing Forecourt of the Central Government Offices），又叫政府總部東翼廣場，係香港政府總部東翼正門對出嘅一個露天空間，由政府行政署長管理，。 「公民廣場」個名係嚟自2012年9月反德育及國民教育科運動期間去嗰度集會嘅學民思潮（今香港眾志），之後畀其他社會運動人士甚至好多市民跟住叫。 2014年6月反對新界東北發展運動期間發生嚴重衝突之後，政府決定加強保安，同年8月加咗圍欄，亦唔再向公眾開放。呢個安排一路到2017年12月28號先至改做局部開放，圍欄亦繼續保留。而當局限制市民出入公民廣場嘅安排亦惹嚟司法覆核，最後法官裁定呢啲限制係違憲嘅。